
COLICA  PICTONUM. 


AUCTORE  THOMA  LLOYD. 


Multa  habet  peculiaria  hic  morbus  teter,  quod 
ad  causam  spectat,  et  indicia,  itemque  nervorum  re¬ 
solutionem,  quae  semper  fere  subsequitur. 

Cei.  Cullenus,  Astrue,  et  Savaugius,  in  plures 
species  eum  dividunt,  veruntamen,  ut  dicunt  et 
Good,  et  De  Haen,*  quod  ad  curationem  morbi 
spectat,  has  varietates  notare  nihil  refert,  quoniam, 
cum  ab  omnibus  fere  concessum  videatur, s  plum¬ 
bum  morbi  causam  esse,  eadem  remedia  semper 
adhibenda  sunt. 

Cullenus  morbum  ad  Genus  Colicae,  sequente 
eximia  definitione,  retulit. 


*  Rat.  Med.  Vol.  I.  p.  198. 

“  Colica  (Pictonum)  praeeunte  ponderis  vel 
molestiae  in  abdomine,  praecipue  circa  umbilicum, 
sensu;  accedente  dolore  Colico,  primum  levi  non 
continuo,  et  praecipue  post  pastum  aucto,  tandem 
graviore  et  fere  perpetuo ;  cum  dolore  brachiorum 
et  dorsi,  in  paralysin  demum  abeunte.” 

Omnes  propemodum  auctores,  qui  de  morbo 
scripserunt,  suum  quisque  nomen  imposuisse  vi¬ 
deatur.  In  Opusculo,  quod  a  Francisco  Citois, 
anno  1617,  editum  fuit,  appellatur  Colica  Picto¬ 
num  :  ab  Huxhamo,  Colica  Damnoniorum  :  CoKca 
Japonica,  a  Kaempfero  :  a  Senertio,  Colica  Hun- 
garia  :  ab  Holfmano,  Colica  Moravia :  a  Wilsono, 
“  Millreek  in  India  Occidentali,  “  Dry  belly- 
ache in  Germania,  Huttenkatze 
,  Mihi  placet  de  morbo  disserere  sub  nomine 
“  Colica  Pictonum  quia,  sic  a  Citesio  primum 
appellatus  est,  cum  in  Pictones  grassaretur. 

Troncbinus,  qui  libellum  pulcherrimum  de  his¬ 
toria  morbi  protulit,  eum  ignotum  fuisse  Hippo¬ 
crati  putat ;  multaeque  sententiae,  quae  per  opera 
ejus  passim  inveniuntur,  ut  illud,  “  A Xyripcc 
o(jb(pcckov”  huic  opinioni  probabilitatem  dant. 

Paulus  Aegineta,  in  libro,  “  De  Re  Medica,”* 


*  Lib.  III,  cap.  18. 

morbum  tam  clare  pingit,  ut  procul  dubio  sit,  eum, 
hanc  affectionem  non  solum  vidisse  sed  etiam  trac¬ 
tasse. 

Verba  ejus  retulisse  haud  alienum  erit : — “  Nos¬ 
tra  aetate,  colicus  quidam  morbus  homines  vexavit, 
in  quo  absoluta  motus  privatio  in  artubus  conse¬ 
quebatur,  et  maxime  in  iis  qui  superstites  evasuri 
sunt.  Verum  sensus  tactus  illaesus  conservabatur, 
unde  sua  sponte  rediit  plerisque  morbus  temporis 
progressu.,, 

Apud  Avicennam  et  alios  auctores  Arabes  multa 
in  eandem  sententiam  invenimus,  unde  clare  patet, 
hanc  affectionem,  priusquam  scripserit  Citesius, 
haud  incognitam  fuisse,  tametsi  ab  illo  nomen  pri¬ 
mum  acquisiverit. 

Primus  hunc  morbum,  in  Anglia  grassantem, 
descripsit  eximius  W.  Musgrave,  Baronettus,  in 
dissertatione  De  Arthritide  Symptomatica,  quae 
lucem  vidit  anno  1703.  Mirum  tamen  est,  eum 
nihil  omnino  proposuisse  de  signis  iis,  morbi  pro¬ 
priis,  ex  quibus  optime  dignoscitur,  paralysi  nem¬ 
pe,  atque  epilepsia  ;  quanquam  ex  istis  quae  dicit, 
nequaquam  dubitare  possumus,  quin  haec  sympto¬ 
mata  ei  cognita  essent. 

Anno  1739,  opusculum  De  Morbo  Colico  Dam- 
noniorum  edidit  Doctor  Huxham,  in  quo  accura- 

tissime  exponuntur  signa  hujus  affectionis,  et  om¬ 
nia,  quae  in  isto  superiore  libello  defuerant,  sug¬ 
gesta  sunt.  Quicunque  hunc  libellum  perlegit, 
facile  agnoscet  morbum  Colicum  Damnoniorum 
eundem  esse  cum  epidemico  illo,  de  quo  scripsit 
Citesius,  sub  titulo  “Novus  et  popularis  apud 
Pictones  dolor  Colicus  biliosus.” 

Sententiae  vero  Huxhami  de  hujus  affectionis 
causis  falsae  fuerant,  quod  profecto  infra  ostendam. 
Nihil  fere  de  hac  re  cognitum  erat,  donec  illustris 
G.  Baker  opiniones  ejus  promulgavit,  et  procul 
omni  dubio  posuit,  plumbum  causam  esse  veram : 
illi  igitur,  ob  praeclara,  et  maximi  momenti,  super 
hac  re  inventa,  genus  humanum  sempiterna  bene¬ 
ficii  memoria  astringitur. 


DE  MORBI  HISTORIA. 

Modus  in  quo  morbus  invadit,  symptomata  quo¬ 
que,  simul  et  terminationes,  adeo  diversa  sunt  et 
mutabilia,  corporisque  munera  adeo  turbantur,  ut 

•  •  *  A 

singulatim  recitare,  difficillime  vel  penitus  impos¬ 
sibile  sit,  praesertim  iis  angustiis,  quas,  intra  de¬ 
currendum  est. 

Colicae  Pictonum  pariter  obnoxia  est  omnis  ae- 

tas,  sexus,  temperamentum  ;  sed  hi,  quorum  vires 
convelluntur  intemperantia,  aut  aliis  quibuslibet 
causis,  quae  vires  frangunt  totumque  corpus  red¬ 
dunt  minus  firmum,  magis  opportuni  esse  ferun¬ 
tur  :  quare  eos  raro  adoriri  observatur,  qui  nullo 
genere  valetudinis  prius  languerant.  Senes,  a  qui¬ 
busdam  potius  dicitur  invadere,  quam  juniores  ;  at 
nulli  parcit  aetati.  Multum,  autem,  secundum 
Dr.  Carte,#  ex  aetate  pendet. 

Post  pubertatem,  multo  frequentius  accidit  reso¬ 
lutio  nervorum,  quam  in  junioribus  :  sed  tamen 
haec  opinio  parum  firma  videtur. 

Heberden  duas  species  morbi  esse  existimat,! 
nempe,  species  Acuta  et  Chronica :  dolores  im¬ 
provisi  vehementesque,  viscera  et  ventriculum  ten- 
tantes,  cum  stupore,  alvi  astrictione,  haud  raro  quo¬ 
que  mania,  illam  acutam  distinguunt,  quae  in  re¬ 
solutionem  nervorum  vel  mortem  plerumque  desi¬ 
nit.  In  eadem  specie,  “  Angor,”  inquit,  “  jacta¬ 
tio  et  vigilia  fatigunt  aegrotos  haud  multo  minus 
quam  ipse  dolor.”  Oritur  plerumque,  siquis  pa¬ 
rum  sumpserit  plumbi,  et  diutius  idem  facere  con- 


*  Vid.  Percivars  Essays  on  Lead, 
f  Vid,  Comment.  cap.  23. 

sueverit.  In  altera  specie  non  semper  adest  consti¬ 
patio  ;  dolor  initio  paroxysmi  interdum  levis,  in¬ 
terdum  gravior  est.  Plerumque  paucos  intra  dies 
terminatur  ;  interdum  vero  ad  dies  usque  triginta 

perducitur,  et  postea  incertis  intervallis  redit. 

* 

Morbus  modo,  subito  vehementerque  incipit, 

praegresso  nullo  valetudinis  signo  ;  modo  paulatim 
\  m  '  m  ¥  %  \  . 
obrepit,  nec  sine  notis  praecurrentibus,  quae  corpus 

de  statu  sano  deflecturum  esse  ominantur. 

Facies  pallida,  subflava  fit ;  hebescunt  oculi  ; 
saepe  fatigationis  sensus  est,  et  musculorum  vires 
plus  minus  minuuntur  ;  noctes  insomnes  ;  cibi  fas¬ 
tidia,  ructus  frequentes,  cum  nausea,  plerumque 
etiam  miserum  vexant.  Interdum  adest  proflu- 
vies,  sed  multo  frequentius  pertinax  astrictio  alvi, 
nihil  dejiciens  praeter  stercora  dura  et  globata. 
Haec  durities  alvi  ac  spasmus  intestinorum,  a  qui¬ 
busdam,  ex  sensu  motuque  fibrae  musculosae  intes¬ 
tinorum  imminuto,  nasci  dicuntur,  per  vires  plumbi 
proprias  atque  eximias  adstringentes,  praecipue  vero 
sedantes.  Haec  plumbi  sedans  facultas,  motus  pe- 
ristaltici  languorem  inducit ;  mox  vero  conatus  na¬ 
turae  salutares  excitantur,  unde  fit  ut  facultas  illa 
sit  postremum  reapse  quasi  incitamentum,  et  sic 
intestinorum  istae  contractiones  distentionesque 
proveniant.  Illustris  Gregory  sic  dicit  :  “  Quin 

et  intestina  ipsa,  plurima  materia  acri,  et  putrida 
distentia  et  irritata,  ad  novas  et  validiores  motus 
incitantur ;  qui,  si  obstructionem  superare  nequeant, 
insignem  dolorem  saepe  inducunt,  et  tormina,  et 
colicam ,  et  ileum,  et  inflammationem,  et  gangrae¬ 
nam  brevi  lethalem.”  # 

Plerumque  accidit,  ut  morbum  instare  significet 
resolutio  manuum  :  aliquando  vero  praemonent  in 
variis  partibus  corporis  dolores  vagi ;  haud  raro 
quoque  accessus  Morbi  Comitialis  primum  est  in- 
dicium.t  : 

Mania  brevis  durationis,  interdum  in  initio 
morbi  accidit.  In  stadiis  mitioribus,  inquit  Wil- 
sonus,t  adest  tantum  ad  scrobiculum  cordis,  prae¬ 
sertim  prope  cartilaginem  ensiformem,  sensus  mo¬ 
lestiae  et  oppressionis ;  sputum  aegrotorum  dulce 
est,  colore  subcoeruleo,  et  ei  simile,  quod,  plumbo 
manducato,  expuitur.  Pulsus  debilis  est ;  cutis 
cum  humore  glutinoso  humectatur  ;  supervenit  de¬ 
bilitas  crurum,  cum  stupore  et  sensu  formicationis, 
totumque  corpus  languore  afficitur  ;  deficit  cupi¬ 
ditas  cibi,  ac  assumpta  male  concoquuntur.  In 


*  Conspect.  Medicinae,  p.  207.  f  Med.  Trans.  Vol.  III. 

X  Phys.  Essays,  Vol.  I. 

statu  hoc  ad  sanitatem  profluvies  alvi  interdum 
perducit ;  diu  perstans  vero  nocet :  attamen,  haec 
symptomata,  si  protracta  sunt,  et  morbo  non  oc¬ 
curritur  remediis  idoneis,  maximum  periculum  est. 
Dolor  immanis  nunc  sedem  suam  in  scrobiculo  cor- 

■  i 

dis  magna  parte  tenet,  tunc  usque  ad  intestina  ten¬ 
dens,  circa  umbilicum  potissimum  saevit;  et  inde 
ad  utrumque  latus,  tanta  cum  vehementia  hominem 
torquet,  ut  corpus  quasi  ligatura  strictum  esse  vi¬ 
deatur  ;  inde  haud  raro  ad  lumbos  et  dorsum 
subito  impetum  facit,  et  deorsum  secundum  ure¬ 
teres,  et  per  musculos  cruris  flexores  transvolat. 
Nausea  modo  levis,  modo  intolerabilis  adest ;  ali¬ 
quando  cum  vomitione  materiae  limosae,  nigri¬ 
cantis,  et  adeo  interdum  acris,  ut  fauces  rodat.* 
Quod  ejicitur,  aegroto  videtur  ex  sede  doloris  ve¬ 
nire,  et  fere  levamen  breve  affert ;  cito  tamen,  do¬ 
lor  tam  magno  impetu  revertit,  ut  hominem  in  des¬ 
perationem  fere  adigat.  Urinam  aut  nullam  aut 
paucam  reddit  aegrotus  ;  plerumque  tamen  videtur 
nec  sitire,  nec  febricitare.  Musculi  abdominales 
spasmo  plerumque  convelluntur ;  in  nodos  quasi 
colliguntur  circumscriptos,  et  introrsum  retrahun- 


*  Vid,  Huxham  De  Coi.  Damnonioruni. 

tur ;  haec  retrotractio,  ait  Tronchinus  “  contrac- 
•  tionis  intestinorum  omniumque  in  abdomine  con¬ 
tentorum  effectus  est.* 

Aliquando  dolor  pressura  minuitur,  saepe  tamen 
minime  tangi  potest  abdomen.  Aeger  se  erigere 
nequit,  sed  incurvo  corpore,  et  inclinato  capite  cu¬ 
bat  :  id,  a  quibusdam  signum  pathognomonicum 
habetur.f  Dum  haec  ingravescunt,  pulsus,  secun¬ 
dum  Wilsonum,  augetur,  Warren  tamen  pulsum  a 
medicinis  plerumque  sic  afficere  putat  :  cutis  calida 
fit,  vertigo,  et  capitis  dolor  saevissimus  accedunt ; 
quibus  aut  stuporis  quaedam  species,  aut  delirium 
ferox  succedit.t 

In  hacce  Colica,  si  Warren  audiamus,  dolores 
non  alternis  vicibus  minuuntur  vel  adaugentur,  ut 
in  aliis  hujus  morbi  speciebus  ;  sed  fere  semper  do¬ 
lor  eundem  cursum  tenet  per  multas  horas  ;  §  in¬ 
terdum  tamen  ex  intervallis  remittitur  :  vomitiones 
sine  intermissione  urgent,  et  a  dolore  augi  viden¬ 
tur  ;  si  .cessant,  ructus  acidi  et  singultus  succe¬ 
dunt.  .  ' 

.  Musculi  qui  vesicam  et  anum  claudunt  sem- 


*  Tronchin.  De  Coi.  Pictonum.  f  Vid.  Strack’s  Works. 

%  Vid.  Phys.  Essays,  Vol.  I.  §  Med.  Trans.  Vol.  II. 

per  afficiuntur  ;  stranguria  et  ischuria  quoque  ad¬ 
sunt.* 

Urina  varia  est,  et  nil  certi  ex  ea  cognoscendum 
est.  Sub  finem  morbi  saepe  dolent  pedes,  maxi- 
meque  eorum  digiti ;  simul  quoque  rubore  et  in¬ 
flammatione  afficiuntur,  quasi  ex  arthritide. 

Hunc  morbum  bene  et  accurate  descripsit  Hux- 
hamus.t 

“  Apud  Damnonios  (inquit)  saevit  anno  1724, 
angore  ventriculi,  summo  cum  dolore  in  epigas¬ 
trio  ;  stipatus  pulsus  erat  debilis,  inaequalis,  sudor 
frigidiusculus,  lingua  obducta,  halitus  foetens  $  sub¬ 
secutus  est  vomitus  nunc  viridescens,  nunc  ater, 
acida,  lentaque  comitante  pituita.  Post  unam  al- 
teramve  diem,  adstricta  fiebat  alvus,  nec  catharsi, 
nec  emetico  fortiori  cedens.  Vomitu  paululum  im¬ 
minuto,  in  regione  umbilicali,  lumborum  atque  spi¬ 
nae  dorsi  saeviebat  dolor  metiens  nephriticum, 
cum  sensu  ponderis  in  perineo ;  haerebat  urina,  si 
fluerat,  crassa.  Abdomen  erat  saepius  durum,  ten¬ 
sum  quandoque  spasmodice  contractum.  Dolor  in 
hypochondrio  dextro,  tumido,  duro,  fixus  ac  urens. 


*  Vid.  Hey’s  JPract.  Observ.  in  Surgery. 
f  De  Morbo  Coi.  Damnon. 

Pulsabat  saepe  epigastrium.  Faeces  alvinae  du¬ 
rissimae,  globosae,  parvae,  quandoque  tandem  san¬ 
guine  tinctae,  tenesmum  excitabant. 

“  Remittentibus  paululum  istis  doloribus,  novi 
per  totam  spinam  inter  scapulas  saeviebant,  nec  im- 
munes  erant  humeri ;  brachia,  mox  manusque  motu 
carebant.  Femora  et  crura  dolebant,  artuum  vix 
•  aderat  rubor,  tumorve.  Dum  ab  intestinis  ad  artus 
reperet  morbus  aderat  febricula,  quandoque  cum 
delirio.  Si  sine  sedimento  per  morbi  decursum 
pallida  esset  urina,  nervorum  distentio,  delirium, 
manuum  ve  paralysis  erat.  In  hocce  stadio,  sudor 
multus,  foetidus,  acidum  spirans,  laeviebat  do¬ 
lores. 

“  Nonnulli,  sudore  longo,  remanente  tactu,  ma¬ 
nuum  usum  penitus  amisere.  Miserorum  erat  so¬ 
lamen  paralysis,  pedum  motu  superstite. 

“  Ubi  cum  sudore  erumpebant  pustulae  rubrae, 
prurientes,  urentes,  evanescebat  dolor,  optimusque 
erat  morbi  exitus.” 

Praeter  haec  jam  dicta,  interdum  supervenit 
amaurosis,  cujus  exemplum  ab  illust.  G.  Baker* 
refertur,  itemque  a  celeberrimo  De  Haen.f  Nec 


*  Vid.  Bakers  Essay  on  Endemial  Colic  of  Devon. 
f  Rat.  Medendi. 

raro  mediis  in  doloribus  epilepsia  invadit,  quae 
sine  interruptione  multas  horas  aegrum  vexat. 
Prolapsus  ani,  aliquando  ab  Howship  inter  effectus 
morbi  esse,  multum  periculi  et  molestiae  aegro  ad¬ 
ducens.* 

*.  i 

Si  perstet  morbus,  remediis  idoneis  incassum  da¬ 
tis,  nova  cum  saevitia  recrudescunt  spasmi,  ad- 
strictio  alvi  insuperabilis  fit,  supervenit  enteritis  et 
gangraena,  ac  denique  mors.t  Hic  exitus  tamen, 
si  morbus  in  initio  perite  tractatur,  minime  fre¬ 
quens  est. 

Temporis  spatium,  per  quod  morbus  durat,  va¬ 
rium  est ;  species  plerumque  mitior,  medicamentis 
perite  adhibitis,  paucos  intra  dies  terminatur ; 
gravior  interdum  ad  dies  usque  triginta,  vel  per 
menses  aliquot,  brevibus  subinde  intervallis  inter*, 
positus  producitur.  In  hac  resolutione  manuum 
pedumve  utrorumque  saepenumero  est,  praegres¬ 
sis  doloribus,  sensus  insolitus  et  formicatio. 

Haecce  nervorum  resolutio,  hoc  habet  insigne, 
quod  motus  tantum  deficitur,  tactus  enim  multo 
acutior  et  magis  vividus,  quam  in  sanitate  est,  par- 


*  Howship  on  Diseases  of  the  Intestinos. 

-j-  Vid.  Thomas’s  Practice  of  Physie,  p.  450 ;  quoque 
Monro’s  Morbid  Anatomy,  p.  247. 

tesque  resolutae  saepe  magnopere  dolent.  Dif¬ 
fert  haec  resolutio  (inquit  Baker)  ab  illa  quae  ex 
apoplexia  nascitur,  eo  maxime  quod,  imminutio 
virium  quae  ab  illa  gignitur,  gradatim  fit ;  artus¬ 
que  affecti,  vix  unquam  penitus  motu  carent. 

Quibusdam  exemplis,  soli  superiores  artus  resol¬ 
vuntur,  integri  manent  inferiores.  In  tota  ea  morbi 
ab  Huxhamo  descripta  specie,  paralysis  brachia 
duntaxat  occupavit. 

Atrophia  notabilis  saepissime  hanc  paralysin  co¬ 
mitatur,  maximeque  in  musculis  circa  pollicem 
conspicitur.  Permultis  in  exemplis,  confirmata  re¬ 
solutione,  eminentia  quaedam  dura,  et  circum¬ 
scripta,  nucis  instar  moschatae,  super  manus  dor¬ 
sum,  saepe  ad  extremitatem  ossis  metacarpi  medii 
digiti  oritur ;  vel,  ut  inquit  De  Haen,#  “  eo 
praecise  loco,  ubi  radialium  extensorum  tendines 
capitibus  ossium  metacarpi  inseruntur,  extensorque 
digitorum  communis  annulari  ligamento  emergit. 
Adparet  degeneratio  esse  membranae,  extensorem 
hunc  involventis.” 

t  »  ** 


i 


*  Loc.  Cit. 

DE  HIS  QUAE  CADAVERUM  INSPEC¬ 
TIO  DEMONSTRAT. 

Cadaverum  inspectio,  quae  multis  in  morbis  ad 
eorum  sedes  naturasque  explorandas  et  indagandas, 
plurimum,  parum  omnino  in  hoc  morbo  contulit. 

Difficillimum  est,  in  morbis  praesertim,  in  quibus 
nervi  et  primum  et  maxime  afficiuntur,  causam  ab 
effectibus  dignoscere.  Tronchinus  asseverat,  in 
iis  crudelissima  colica  mortuis,  plerumque  nihil 

praeter  pallida,  flatibusque  distenta  intestina  re- 

/ 

peritur. 

Clarus  Senae  homines  50  hac  Colica  peremptos 
incidit,  sed  nulla  vestigia  causae  proximae  detegere 
potuit.  Idem  proponit  Fernelius.*  Heberden 
quoque  ait ;  “  Inciso  cadavere  hominis  hac  colica 
perempti  nullum  vitium  intus  in  corpore  deprehen¬ 
sus  est,  quod  ad  hunc  morbum  pertinere,  mortem¬ 
que  inferre  potuisset.f 

Unam  tantum  cadaver  cujusdam,  hoc  morbo 


*  Vid.  Fernclius  De  Lue  Venerea, 
f  Vid.  Comment. 

sublati,  occasionem  scrutandi  nactus  est  Baker. 
Morbus  longus  fuerat :  ventriculum  et  intestina, 
ex  toto,  integra  invenit ;  neque  in  ulla  parte  con¬ 
tracta,  nec  macie  confecta  fuerant.  Jecur  minus 
spatium  quam  solito  occupavit,  et  quaedam  con¬ 
cretiones  in  vesica  fellis  aderant.  Cerebrum  erat 
mollius,  magisque  flaccidum  quam  sanum  esse  solet, 
obductum  quoque  multo  sanguine  extra  venas  ef¬ 
fuso.  Musculi  moles  totius  corporis  color  ac  fir¬ 
mitas  mutata  erant. # 

Permulta  ex  scriptis  auctorum  exempla,  quibus 
comprobarentur  ea,  quae  dixerimus,  citare  pos¬ 
semus,  nisi  id  nos  ab  incepto  longius  traheret. 

De  Haen  tamen  affirmat  se  saepe  vidisse  intes¬ 
tini  Coli  arctationes,  et  amplificationes  stupendas  ; 
vestigia  inflammati  ventriculi,  atque  omnia  fere 
viscera  ex  suis  locis  dimota. 

Lieutaud  quoque  inquit,  praeter  pulmonum  et 
pleurae  vitia,  duodenum,  et  jejunum,  ileumque 
hinc  illinc  inflammatum. 


*  Med.  Trans.  Vol.  II. 

DE  CAUSIS. 

i/  .  i  *  -  •«  ♦.  •  -  i  }  .  .  ^  ;  4  ; 

Multum  et  vehementer  olim,  quod  ad  causas  per¬ 
tinet  ex  quibus  morbus  nascitur,  apud  auctores  dis¬ 
putatum  fuit,  donec  opiniones  suas  promulgavit 
illust.  Baker.  Inter  causas  varias  quae  morbum 
afferre  existimabantur,  satis  erit  mihi  paucorum 
maxime  notatu  dignorum  mentionem  facere. 

Troncbinus  causam  esse  dicit  aut  crisin  imper¬ 
fectam,  aut  curationes  febrium  vel  podagrae  vel 
rheumatismi  inconsulto  tractatas ;  venena,  quoque 
vina,  aut  potus  acidos,  perspirationem  obstructam, 
materiem  scorbuticam,  melancholiam,  animi  pathe- 
mata,  et  fructus  acidos  aut  vegetabilia  acida.  Alii 
auctores,  scilicet  Willis,  Spigelius,  Hoffmanus, 
Musgravius,  et  Huxhamus,  similes  sententias  ha¬ 
buerunt.  Musgravius  sic  ait  :  “  Alia  vera  Colica, 
apud  Damnonium,  ex  pomacio  immiti  et  acido, 
nimis  usurpato  derivatur,  id  quod  ex  eo  liquet,  si¬ 
quidem  illos  solum  infestat,  qui  potioni  isti  assue¬ 
vere,  eademque  ratione  qua  sunt  assueti ;  sic  ut  iis 
tempestatibus,  quae  pomacii  abundant  crescant,  et 
in  vulgus  ea  grassetur,  contra  vero,  Pomona  co¬ 
piam  negante,  rarius  observetur.” 

Minime  negatum  est,  quin  ex  quibusdam  causa*- 
rum,  de  quibus  jam  supra  diximus,  intestina  saepe 
afficiantur,  fere  simili  modo  quam  in  Colica  Pic¬ 
tonum  ;  tamen  si  scripta  eorum  attente  diligenter- 
que  consideravimus,  facile  patebit,  in  omnibus  fere 
exemplis,  ab  illis  positis,  Colicae  Pictonum  verae, 
plumbum  aliquo  modo  assumptum  fuisse. 

Quid?  quod  plumbum  saepe  adbibitum  fuit 

1  j  A  — 

contra  illas  affectiones,  ex  quibus  liic  morbus  eve- 

x  jL  K'  ■'  ’  - 

nire  dicebatur,  neque  putabant  illud  corpori  ulla 
ratione  nocere  posse  ?  Sed  vir  ille  ingeniosus 

Baker,  nullum  laborem  fugit  has  opiniones  super- 

'  ’  « 

vacuas  et  perniciosas  radicitus  evellere. 

Morbum  incognitum  in  terris  Orientalibus  fuisse 
audierat,  cum  Turei,  qui  religione  a  vino  abstinere  , 

V  .4, 

coguntur,  [liquorem  quendam  acidum  potarent  An- 
glice  dictum  “  Sherbet nec  Equisones  quam¬ 
quam  haustos  frequentes  aceti  capiunt  ad  corporis 
gravitatem  minuendam,  hoc  malo  affici  vidimus. 
Puellae  chlorosi  laborantes,  in  quibus  ventriculi 
multo  acido  abundant,  aeque  a  malo  immunes 
sunt. 

Praeterea,  fructus  aut  liquores  acidi,  si  ullum 
morbum  inducere  queant,  saltem  huic  simile  nihil 
possunt  creare.  In  specie  ea  Colicae  quae  ab  usu 
fructus  immaturi  et  acidi  aut  ab  aqua  impura  nas¬ 
ci 

citur,  profluvies^alvi  plerumque  est ;  sed  in  hac 
Colica  Pictonum  alvum  maxime  adstrictam  esse 
videmus. 

Succus  vegetabilis  et  plumbum,  nil  inter  se  ha¬ 
bent  similitudinis  $  sic  credibile  haud  est  ex  causis 
tam  diversi  generis,  corpus  eodem  modo  affici. 

Satis  constat  insuper  ex  multis  auctoribus,  Plum¬ 
barios,  Figulos,  Pictores  quoque,  quibus  praecipue 
est  morbus  infensus,  levamen  magnum  accipere,  ex 

usu  super tartratis  potassae.  Testantibus  quoque 

*  , 

medicis  et  viatoribus,  in  regionibus  calidis,  acida 

*  r  r  r 

vegetabilia  idonea  remedia  in  dysenteria  et  spasmis 
habentur. 

Ex  his  facile  colligitur,  omnes  sententias  de  ori¬ 
gine  hujus  morbi  respuendas  esse,  praeter  eam, 
quae  morbum  plumbo  attribuit. 

Pensum  haud  leve  esset,  vias  multas  enumerare, 
quibus,  sine  aegroti  notitia,  plumbum  in  corpus 

r  r  —  .  r  * 

accipi  potest :  aeque  autem  venit  morbus,  sive  per 
nares  ingreditur  plumbum,  sive  ventriculum,  sive 
cutem. 

Cl.  Baker  experientia  fretus,  affirmat  morbum 
creatum  ex  absorptione  particularum  plumbi  vesti- 
.  bus  emanantium.  Plumbariorum,  et  Typographos 
saepe  a  typis,  nimis  calefactis,  tractatis,  digitorum 
debilitate,  et  contractionibus  affectos  fuisse.  Ex- 

empla  insuper,  quae  huc  faciunt,  a  Doctore  Rey¬ 
nolds  et  Cl.  Percival  narrantur.  Mala  interdum 

_  *  ~  *  O  w  J’  . 

derivanda  sunt  a  cibo,  quoque  in  manticis  servato, 
quae  vaporibus  plumbi  subjectae  fuerant ;  pauca  ad 
hanc  sententiam  confirmandam  exempla  attulit  exi¬ 
mius  Sentin.  Tissot,  atrocissimas  colicas  a  saturui 
saccharo  natas  esse  exemplis  et  observationibus  suis 
confirmat. 

Negari  tamen  de  plumbo  non  potest,  quod  si¬ 
militer  de  omnibus,  quae  in  nervos  agunt,  medica¬ 
mentis  verum  est ;  multos  satis  magnam  illius  co¬ 
piam  impune  ferre,  et  quidem  ab  ea  dosi  quae  alios 
misere  excruciare  observatur,  vix  affici. 


DE  DIAGNOSI. 

*  '  :  --  -  ** 

Quoniam  perpauci  sunt  morbi  quibuscum  hic 
morbus  confundi  potest,  diagnosis  paucis  absol¬ 
vitur. 

Tres  affectiones  tantum  sunt,  ut  mihi  videtur, 
quorum  de  diagnosi  ulla  difficultas  esse  potest. 
Hae  forsan  sunt,  Colica  vulgaris,  Podagra  atonica, 
et  Enteritis :  sed  symptomatis  uniuscujusque  morbi 
bene  perpensis,  satis  facile  plerumque  potest  fieri 
distinctio. 

A  Colica  vulgari  dignoscitur  ex  alvo  diu  ad- 

7  *  <  '  ■  v.  t*  %  •  r  - 

stricta,  signis  quoque  morbi  gradatim  ingravescen¬ 
tibus,  pulsu  arteriarum,  facie  aegroti,  et  morbi  his- 
storia,  sed  prae  omnibus,  resolutione  illa  nervorum 
insigni  quae  motum  tantum  artuum,  superstite 
sensu,  adimit.  Atrophia  quoque  a  plumbo  insig¬ 
nior  quam  ex  quavis  alia  causa  existit. 

A  Podagra  atonica  non  tam  facile  distingui  queat, 
maxime  ubi  dolor  ab  initio  ventrem  fixus  occupat : 
plura  habent  signa  communia,  qualia  sunt  nausea, 
vomitus,  tumores  articulorum  et  quarumdam  par¬ 
tium  debilitas.  Podagra  autem  certis  plerumque 
temporibus  invadit )  divites  saepius  quam  pauperes 
infestat,  et  articulos  minores  in  longe  pluribus  ex¬ 
emplis  primo  adoritur  :  demum  illa  insignis  atro¬ 
phia  musculorum,  praesertim  pollicis,  de  qua  jam 
supra  diximus,  forsan  etiam  proclivitas  ad  arthri- 
tidem,  rem  aperire  possit. 

Quod  ad  Enteritidem  attinet,  illa  ab  hoc  facil¬ 
lime  dignoscenda  est,  ut  inter  omnes  convenit,  si 
illius  signa  diligenter  respiciantur.  Notae  enim, 
quibus  enteritis  imprimis  cognoscitur,  huic  morbo 

“  ,  **  ♦  *  A  '  « 

fere  semper  absunt ;  praesertim  dolor  in  Colica 
Pictonum  pressura  levatur,  nec  fere  febricitat  ae¬ 
ger.  Retrotractio  umbilici  ad  dorsi  spinam  in  Co¬ 
lica  Pictonum  fit ;  in  qua  etiam,  primo  sensus  mo- 

lestiae  plerumque  in  ventriculi  regione  sentitur, 
alvus  adeo  est  adstricta  ut  clysteres  administrari 
non  possunt.  Quinimo  remedia  aptissima  quae  ae¬ 
gris  enteritide  laborantibus,  salutem  restituant, 
missio  praesertim  sanguinis,  haudquaquam  ad  Co¬ 
licam  Pictonum  curandam  valent. 

DE  PRAESAGIIS. 

Praemissis  omnibus  quae  ad  signa  et  causas  per¬ 
tinent,  sequitur  ut  quasdam  notas  explicem,  quae 
vel  spem  vel  periculum  ostendunt.  Semper  plus 
minusve  periculi  adfert  morbus,  ideoque  semper 
caute  dicendum  est.  Quanquam  enim  morbus  le¬ 
vis  est,  et  remedia  perite  et  tempestive  adhiben¬ 
tur  ;  tamen  vix  unquam  liberatus  est  aeger  infra 
dies  quinque  vel  sex.  At  vero,  si  morbus  gravi¬ 
oribus  signis  stipatur,  aut  si  medicus  peritus,  non 
tempestive  accersitur.  per  multas  hebdomadas,  etiam 
menses  saepe  protrahitur.  Valde  sunt  obnoxii  ad 
alteram  tentationem,  convalescentes  ex  hoc  morbo 
ancipite.  In  initio  morbi  ideoneis  remediis  fere 
semper  vincitur ;  et  si  per  aliquot  dies  adhuc  per¬ 
stiterit,  modo  ne  sit  inflammatio  neque  spasmus, 
nec  vomitus  assiduus,  nec  longa  alvi  adstrictio,  spes 
salutis  adhuc  superest. 

Eventum  autem  infelicem  indicant,  dolores  ve¬ 
hementes  lumborum  et  capitis,  cum  febre,  cibi  fas* 
tidium,  pulsus  inaequalis,  imminutio  virium,  et 
omnia  assumpta  statim  rejecta.  Convulsio  aut  epi¬ 
lepsia  plerumque  mortem  instare  significat. 


DE  PROPHYLAXI. 

*  ^  ..  ~  i.L 

r  Jam  supra  dictum  est,  maxime  obnoxios  morbo 
regredienti  eos  esse,  qui  semel  laboraverunt,  haud 
necesse  erit  dicere,  ab  iis,  qui  artes  exercent  aut 
destinentur  negotiis,  in  quibus  plumbum  adhibe¬ 
tur,  et  vapori  hujus  metalli  expositi  sunt,  quam 
cito  ad  alios  et  minus  nocentes  quaestus  confugi¬ 
endum  sit.  Sin,  autem,  ex  causis  quibusvis,  hoc 
fieri  non  potest,  tunc  si  Wilsonum*  audiamus,  gra¬ 
viores  morbi  impetus,  certa  quadam  ratione,  vitari 
possunt. 

Maxime  igitur,  cibos  pingues,  jura  atque  alia 
ejusdem  generis,  ad  impetum  hujus  morbi  primum 
sustinendum  laudat.  Similis  fuit  sententia  De 
Haen,  “  Prandium  que,”  ait,  “  quod  ex  lardo,  aut 


* 


Mcdical  Commentarie». 

pingui  carne  bubula,  ipsis  quotidie  adornatur,  eun¬ 
dem  ipsis  effectum  pomeridiano  tempore  praestat. 
Estque  olei  butyri,  pinguisque  juris,  cum  multo 
pane  usus,  optima  prophylaxis  opificibus  illis,  qui 
metallis  praeparandis,  miscendis,  adplicandis  vic¬ 
tum  quaeritent.”  Commendat  Wilsonus  exerci¬ 
tationem  modicam,  eamque  sub  dio,  dicitque  a 
vino,  potionibusque  meracis  diligenter  abstinendum 
esse. 

Summum  praecipiendum  est  iis,  qui  in  oxydis 
aut  pigmentis  plumbi  facientibus  occupati  sunt,  ut 
munditias  studiose  colant ;  nec  unquam  cibum 
sumant  illotis  manibus,  et  vestimenta  induant  nulla 
alia  occasione  utenda. 

Bene  notum  est,  multos,  et  ex  quibusdam  exem¬ 
plis,  totas  familias  in  hunc  morbum  incidisse  ex 
aquae  usu,  in  cisternis  plumbeis  diu  servatae,  item 
a  vinis  levioribus  Gallicis  aut  Germanicis,  quorum 
acerbitas  plumbo  mitigata  fuerat ;  siquidem  plumbi 
oxydum  vini  acido  conjunctum  acorem  reprimit  et 
saporem  gratum  impertit. 

In  certis  Angliae  regionibus  ubi  multum  potus 
ex  pomis  conficitur,  quo  tempore  mos  iste  nefarius 
plumbum  commiscendi  invaluit  magis  quam  nos¬ 
tris  temporibus,  morbus  frequenter  in  populos  gras- 

satus  est.  Exempla  hujusmodi  multa  ab  Hux- 
hamo,  Warren  et  aliis  narrantur.* 

Multum  olim  disputatum  fuit,  quo  modo  aqua 
pura  plumbumque  sese  invicem  afficerent ;  ex  ex¬ 
perimentis  autem  quae  fecit  Percivalius,  satis  con¬ 
stat,  aquam  puram  nequaquam  plumbum  solvere 
posse.  Sin  autem  per  canales  plumbeos  fluit  aqua 
fontana,  aut  si  diu  servata  est  in  cisternis  ex  plumbo 

factis,  saepe  valde  noxia  fit,  nam  plumbum  solvi- 

/ 

tur  acido  carbonico  quod  in  aqua  hujusmodi  saepe 
satis  magna  copia  existit,  vel  ab  acido  sulphurico 
et  muriatico,  quae  aliquando  etiam  adsunt,  cum 
calce,  soda,  aut  magnesia  conjunctis.  Saepe  adest 
quoque  acidum  aceticum  in  aqua  per  longum  tem¬ 
pus  servata,  ex  vegetabilium  fermentatione,  et  tunc 
formatur  acetas  plumbi.  Aceta  etiam  et  lac  si  in 
fictilibus  plumbo  illitis  servantur,  semper  hoc  me¬ 
tallo  inquinantur  ;  itaque  expedit,  si  quando  va¬ 
sis  coquinariis  ex  plumbo  factis  opus  erit,  aut  tan¬ 
tum,  aut  etiam  plus  stanni  cum  altero  commiscere, 
quemadmodum  a  Vauquelino  propositum  est.t 
Stannum  enim,  sive  per  se,  sive  cum  alia  quapiam 


*  Vid.  Med.  Trans.  Vol.  II. 
f  Annal.  de  Chemie,  Tom.  57. 

re  conjunctum,  nullo  modo  nocere  potest ;  idem- 
que  si  quid  oxygenii  adest,  acidive,  multo  majore 
vi,  id  ad  sese  allicit  atrahitque,  quam  plumbum. 

Quum  saepe  plumbum  consulto  detur,  magni  in- 
fcerest  cognoscere  quando  id  factum  sit :  quare, 
multis  rationibus,  quas  hoc  loco  referre  haud  con¬ 
venit,  penitus  omissis,  unam  tantum  proponam, 
qua,  minutissimam  plumbi  particulam  facile  dete¬ 
gere  possimus.  In  liquorem  suspectum,  primum 
fervefactum,  hydrogenium  sulphuris  immittitur,  et 
si  plumbi  aliquid  est,  nigerrimum  quoddam  descen¬ 
dit.  Deinde  liquor,  igne  prius  subdito,  colatur, 
et  abjicitur  ;  nigrum  istud  reliquum  diligenter  ex¬ 
siccatum,  et  cum  una  parte  acidi  nitrici,  tribusque 
aquae  commistum,  in  arena  calefacta  ponitur  ;  tum 
post  breve  tempus,  liquor  colatus  in  vapores  sol¬ 
vitur,  nitrate  plumbo  relicto.  Quin  et  si  hoc 
plumbi  nitras  in  aqua  solutum  est,  sodae  sulphas  ei 
commixtum  facit  ut  album  quoddam  unum  petat ; 
potassae  hydriodas,  ejusdemque  chromas,  aurei  co¬ 
loris.  Porro  si  carboni  impositum  est,  ignisque 
per  fistulam  sufflatur,  globuli  aliquot  protinus  con¬ 
spiciuntur. 

METHODUS  MEDENDI. 

Curatio  duplex  est,  nam  et  spasmus  resolvendus 
est  et  alvus  movenda. 

Tres  rationes,  ait  De  Haen,  apud  auctores  varios 
sunt,  hanc  affectionem  curandi  ;  nempe  per  emetica 
et  purgantia,  per  emollientia  et  purgantia,  et  per 
emollientia,  tam  ab  exteriore  parte,  quam  intus  ad¬ 
hibita.  De  prima  ratione  ait,  “  Methodus  per 
vomitoria  curandi  infelix  esse  potest ;  plures  inte¬ 
gre  curare  potest ;  potest  multos  levare,  at  vero  a 
relapsu  non  praeservare.”* 

In  altera,  ait,  “  minus  frequens  convulsio  oE- 
Servatur,  aegri  minus  defatigantur ;  caeterum  idem 
qui  prioribus,  sed  aliquando  tardior,  seu  cura¬ 
tionis,  seu  impetratarum  induciarum,  contingit  ef¬ 
fectus  .” 

Tertiam,  summa  cum  laude  suadet,  et  multa 
narrat  exempla,  ubi  paucos  intra  dies  ad  sanitatem 
perducti  sunt  miseri. 

Dicit  Warren,  saliva  per  hydrargyrum  mota, 

spasmum  solvi,  et  intestina  muneribus  suis  rursum 
fungi. 

A  Cl.  Percival  alumen  multum  commendatur, 
ait  enim,  granis  quindecim  cum  gummi  arabico  con¬ 
junctis,  quarta,  quinta,  vel  sexta  quaque  hora  da¬ 
tis,  alvum  plerumque  leniter  moveri,  quod  brevi 
dolorem  mitigat,  aut  penitus  tollit. 

Opium  ob  vires  antisposmodicas  quibus  pollet, 
ab  omnibus  magnum  huic  morbo  levamen  adferre 
dicitur  ;  igitur  semper  dandum  est.  Saepe  tamen 
tam  male  afficitur  ventriculus,  ut  statim  rejiciantur 
medicamenta  ;  nec  satis  longum  maneant,  ad  ef¬ 
fectos  optatos  edendos.  Cum  ita  res  se  habeat, 
modo  opium  adhibendi,  qui,  a  Ward*  primo  pro¬ 
positus  fuit,  maxime  conveniet  uti.  Dicit  ille,  sese 
periculis  multis  factis,  haec  collegisse,  “  1  st9  That 
opium  diligently  applied  externally,  so  as  to  be 
absorbed  by  the  lymphatics,  has  powerful  effects  in 
allaying  irritation,  removing  spasm,  and  procuring 
sleep.  %dly,  That  it  is  capable  of  producing  these 
happy  effects,  where  the  exhibition  of  it  internally 
had  not  the  same  salutary  operation.  3dly ,  That 
this  mode  of  introducing  it  may  be  resorted  to 


*  Vid.  Med.  and  Pliys.  Journ.  for  July  1799, 

with  advantage,  when  it  cannot  be  given  internally, 
or  when  it  will  not  sit  on  the  stomach.” 

Praeterea,  tincturae  opii  octaginta  vel  centum 
guttae  in  enemate  satis  commode  dantur. 

Si  spasmi  et  dolores,  remediis  quae  jam  explica¬ 
vimus  tollentur  vel  mitigantur,  tum  ad  rem  erit, 
intestina  quamprimum  evacuare. 

Ad  hoc  consilium,  mitioribus  catharticis,  ut  oleum 
ricini,  magnesiae  sulphas,  vel  tinct.  sennae,  pleris- 
que  utuntur  ;  nam  aiunt  experientiam  comprobare 
cathartica  valida  initio  administrata,  dolorem  au¬ 
gere,  protrahere,  et  etiam  opium  pacatum  reno¬ 
vare  :  vesicatoria,  a  quibusdam  dicuntur,  abdomini 
imposita,  haud  parum  levaminis  attulisse,  et  cathar- 
ticorum  opus  accelerasse. 

Convenit  aliquando  hydrargyri  submurias  dare, 
praesertim  si  valde  irritabilis  sit  ventriculus,  et  ae¬ 
ger  perpetua  vomitione  vexatur. 

De  sanguinis  missione  multum  discrepant  auc- 

9 

tores  ;  plerique,  et  inter  eos,  praesertim  Cl.  Hux- 
hamus,  hoc  remedium  omnino  increpant ;  quippe, 
quod  omnia  signa  pertinaciora,  sublatu  difficiliora 
reddat ;  debilitatem  augeat,  et  sine  dubio  paralysin 
saepe  inducat ;  cujus  rei  exemplum  refert  De  Haen. 
Quocirco,  ad  hoc  remedium  ne  temere  quidem  con¬ 
fugiendum  est. 

Si  tamen  aegrotus  juvenis  et  pleni  corporis  est, 
vel  inflammationis  nota  superveniunt,  tunc  medi¬ 
cum  sine  mora  sanguinem  mittere  oportet,  nam, 
omisso  hoc  remedio,  morbus  aliquando  brevi  in¬ 
flammationem  et  haec  gangraenam  subito  inducit, 
ut  narrat  Dr.  Th  ornas.* 

Maxime  prodest,  abdomen  et  femora  aqua  fri¬ 
gida  subito  perfundere  ;  nam  hoc  modo  morbus, 
aliis  remediis  frustra  adhibitis  nonnunquam  tolli- 

•  4 

tur. 

Opportunitates  hujusce  Colicae  contemplandae 
multas  nactus  sum,  dum  studiis  in  Valetudina¬ 
rio  Comitis  Dublini  incumbebam,  et  me  opor¬ 
tet  remedia  notare,  quae,  tam  perite  et  fauste 
adhibita  sunt,  ab  illo  eximio  medico,  Dr.  R.  J, 
Graves,  cui  ob  beneficia  erga  me  aeternas  gratias 
habeo. 

In  paroxysmis  gravioribus,  imprimis  abdomen 
fomentis  e  foliis  nicotianae  tabacci  assidue  fotum 
fuit,  donec  nausea  et  pulsus  imminutio  essent ;  ab 
ea  insigni  virtute  sedativa,  qua  pollet.  Infusio 
facta  est  ex  tabaci  foliorum  gss  binisque  aquae  li¬ 
bris.  Nauseante  aegroto,  statim  dabantur  olei  cro- 


*  Vid.  Thomas’s  Practice  of  Physic. 

tonis  gutta  una  vel  duae  cum  extracti  colocynthidis 
comp.  granis  decem  vel  quindecin  conjunctae.  Hac 
ratione,  in  omnibus  morbi  exemplis  quae  vidi  spas¬ 
mus  cito  sublatus  fuit,  alvus  copiose  descendit,  su- 
dore  sequente  cum  magno  symptomatum  leva¬ 
mine. 

Spectatissimus  ille,  Doctor  Graves,  tabaco  sem- 
per  utitur  fomenti  forma,  hac  potissimum  ratione 
quod  multo  certiores,  faciliusque  cohibendi  sunt 
ejus  effectus,  quam  si  per  anum  inditur,  quod  sine 
magno  periculo  nunquam  fieri  potest,  ut  testantur 
celeberrimus  A.  Cooper  et  Dessault.*  In  casi¬ 
bus  omnibus,  in~  quibus  fomentum  hoc  adhibitum 
vidi,  magno  beneficio  erat. 

Quum  morbi  impetus  hoc  modo  nonnihil  re¬ 
pressus  esset,  alvus  tenera  servabatur,  assumpto 
medicamine  ex  oleo  ricini,  opioque  confecto ;  at¬ 
que  etiam  ventri  opium  et  oleum  olivae  illita  sunt, 
ubi  quidem  fascia  lanea  commodissime  imposita  est. 
Imo  et  prodest  emplastrum  cantharidis  ibi  impo¬ 
nere  ;  et  item  in  balneum  descendere. 

Quod  ad  paralysin  attinet,  sic  quidem  feliciter 


*  Vid.  CEuvres  Cliirurg.  T.  II. ;  Med.  Surg.  Jour.  Yol.  IX.; 
etiam  Conspect.  Medicinae,  c.  35. 

curata  est.  Membra,  ut  bene  praescribit  Pember- 
tonus,  assulis  confirmata  sunt,  spinaeque  illitum  ex 
antimonio  tartrite  unguentum,  ad  hoc,  pilulae  ex 
Magendiana  mente  confectae,  quarum  utique  sin- 
gula  Strychniae  grani  habebat  dimidium,  bis  quo¬ 
tidie  sumebantur,  illaeque  postremum  quinque. 
Hinc  factum  est,  ut  membra  cito  dolere  et  calere 
inciperant,  viriumque  iis  aliquantulum  accederet. 
In  uno  autem  homine  tendinum  in  superioribus 
extremitatibus  erat  subsultus.  Nitras  etiam  ar¬ 
genti,  ad  quinque  grana  quotidie,  contra  hanc  pa¬ 
ralysin  commode  datur  ;  et  enim  eo  magis  prodest, 
quod  alvum  nonnihil  movet.  Balneo  saepissime 
utendum  est ;  et  eo  potissimum,  si  fieri  potest, 
quod  ex  naturA  calidum  est.  Itidem  expedit  cor¬ 
tice  Peruviano  assidue  uti,  aliisque  ejusdem  ge¬ 
neris,  et  medicamentis  ex  ferro  confectis,  frictioni¬ 
busque  scopula  quotidianis,  et  denique  vi  electrica. 
Aeger  sibi  laneam  inducere  debet  subuculam,  lacte 
magna  ex  parte  vivere,  seque  leniter  exercitare. 
Alvus  per  totum  morbi  tempus  tenera  servanda 
est. 


FINIS. 


Excudebat  Duncanus  Stevenson, 

Academi  te  Edinensis  Typograplrus, 

